હાલોલ. જાંબુઘોડા એપીએમસીની ગત રોજ ચુંટણી યોજાઇ હતી. જેનું પરિણામ મત ગણતરી મંગળવારે રાખવામાં આવી હતી. ફોર્મ ચકાસણી બાદ વેપારી વિભાગના ભાજપાના ચાર સભ્યો બિનહરિફ ચુંટાયા હતા.ત્યાર બાદ નવ સભ્યો માટેની ચુંટણી પ્રક્રિયા તા.22 ઓકટોબરના રોજ યોજાઇ હતી. જેની મતગણતરી મંગળવારે યોજાતા મંડળી વિભાગમાંથી ભાજપા એપીએમસીના ચેરમેન જયોતિન્દ્રસિંહ રાણાનો વિજય થયોહતો. જયારે ખેડૂત વિભાગમાંથી ત્રણ ભાજપ અને પાંચ સભ્યો કોંગ્રેસના ચુંટાઇ રહ્યા હતા. આમ 13 સભ્યોમાંથી આઠ સભ્યો ભાજપના ચુંટાઇ આવતા ત્રીજીવાર એપીએમસી જાંબુઘોડા ભાજપે દબદબાભેર કબ્જે કરી હતી. સમગ્ર ચુંટણી પ્રક્રિયા દરમિયાન ચુસ્ત પોલીસ બંદોબસ્ત હોવા છતાં પરીણામો બાદ બંને પક્ષે બોલાચાલી અને ટપલી દાવના દ્રશ્યો સર્જાયા હતા. ભાજપાએ આઠ બેઠકો મેળવતા ભારે આતશબાજી કરી વિજેતા ઉમેદવારોને ફુલહાર પહેરાવી ઉત્સવ મનાવ્યો હતો.